Diari Oficial de la Generalitat Valenciana


Sumari del DOGV 5474, del 21-03-2007 (2007/3627)

ACORD de 23 de febrer de 2007, del Consell, pel qual s'imposa una sanció econòmica a l'entitat Olis del Túria, SA, per la comissió de sengles infraccions en matèria de defensa de la qualitat agroalimentària.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5474

Data del DOGV
:   21-03-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/3627


Data del document
:   23-02-2007

Organisme emissor
:   Conselleria d'Agricultura, Pesca i Alimentació

Tipus de document
:   Acord

El Consell, en la reunió del dia 23 de febrer de 2007, va adoptar l'acord següent:  
En relació amb les actuacions dutes a terme en l'expedient número SCA/035/06-V, instruït pel Servici de Control de Qualitat Agroalimentària, de la Direcció General d'Investigació, Desenrotllament i Innovació Agropecuària, de la Conselleria d'Agricultura, Pesca i Alimentació, contra l'entitat Olis del Túria, SA, amb NIF/CIF A61937275, per la comissió de diverses infraccions en matèria de defensa de la qualitat agroalimentària i de conformitat amb els següents  
I. ANTECEDENTS DE FET  
Primer. L'acta d'inspecció número AM-87/05, alçada per inspectors del Servici de Control de Qualitat Agroalimentària, va donar origen a l'acord d'iniciació del procediment sancionador el 25 de setembre de 2006, contra l'entitat Olis del Túria, SA.  
Els fets imputats al presumpte infractor són els següents:  
Defraudar en la naturalesa dels productes objecte de mostratge.  
1. Mostra número 1, oli d'oliva verge extra.  
2. Mostra número 2, oli refinat de gira-sol.  
Les disposicions presumptament infringides són el Reglament (CE) nº 2568/1991, de la Comissió, d'11 de juliol de 1991, relatiu a les característiques dels olis d'oliva i dels olis de pinyolada d'oliva en els seus mètodes d'anàlisi, i el Reial Decret 308/1983, de 25 de gener, pel qual es va aprovar la Reglamentació Tecnicosanitària d'Olis Vegetals Comestibles.  
Segon. Intentada la notificació sense efectes, per mitjà de l'inserció en el Diari Oficial de la Comunitat Valenciana, número 5378, de 31 d'octubre de 2006, es va publicar l'acord d'iniciació del procediment sancionador. Així mateix, es va acordar l'exposició al públic en el tauler d'anuncis de l'Ajuntament de Massanassa, últim domicili conegut del presumpte infractor, per un període comprés entre el 28 d'octubre i el 15 de novembre de 2006, de conformitat amb el que preveu l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tercer. El presumpte infractor no va utilitzar el dret a presentar al·legacions en el termini legalment establit.  
Quart. L'instructor de l'expedient sancionador va dictar proposta de resolució el 13 de desembre de 2006, que mantenia els càrrecs inicialment imputats i proposava imposar a l'entitat Olis del Túria, SA, una sanció econòmica consistent en una multa de 75.311 euros, per haver comés diverses infraccions molt greus en matèria de defensa de la qualitat agroalimentària, tipificades en l'article 16.c) de la Llei 12/1994, de 28 de desembre, de la Generalitat, concedint-se un termini de 15 dies per a formular al·legacions i presentar quants documents o informacions estime convenients en defensa dels seus drets.  
Quint. Intentada la notificació, sense efectes, es va procedir a la publicació per mitjà de l'inserció en el Diari Oficial de la Comunitat Valenciana número 5420, de 3 de gener de 2007, i es va acordar l'exposició al públic en el tauler d'anuncis de l'Ajuntament de Massanassa, últim domicili conegut del presumpte infractor, pel període comprés entre el 2 de gener i el 19 de gener de 2007, de conformitat amb el que preveu l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Sext. L'interessat no ha exercitat el seu dret a presentar al·legacions a la proposta de resolució.  
II. FONAMENTS DE DRET  
Primer  
L'expedient ha sigut instruït amb totes les formalitats legals i reglamentàries, especialment les disposades en el títol IX de la Llei de Règim Jurídic de les Administracions Públiques i del Procediment Administratiu Comú, quant als principis del procediment sancionador, i en el Reial Decret 1398/1993, de 4 d'agost, pel qual es va aprovar el Reglament del Procediment per a l'Exercici de la Potestat Sancionadora.  
Segon  
Examinat este es consideren provats els fets següents: defraudar en la naturalesa dels productes objecte de mostratge: mostra número 1 oli d'oliva verge extra i mostra número 2 oli refinat de gira-sol.  
Tercer  
Les disposicions infringides són el Reglament (CE) nº 2568/1991, de la Comissió, d'11 de juliol de 1991, relatiu a les característiques dels olis d'oliva i dels olis de pinyolada d'oliva en els seus mètodes d'anàlisi, i el Reial Decret 308/1983, de 25 de gener, pel qual es va aprovar la Reglamentació Tecnicosanitària d'Olis Vegetals Comestibles.  
Quart  
D'acord amb el capítol V, de la Llei 12/1994, de 28 de desembre, de la Generalitat, els fets imputats es qualifiquen i tipifiquen com a infracció molt greu, en l'article 16.c), i són sancionables amb multa de 6.010,13 euros a 601.012,10 euros.  
Quint  
El Consell és competent per a dictar este acord, de conformitat amb l'article 20 de la Llei 12/1994, de 28 de desembre, de la Generalitat, en relació amb l'article 15 del Decret 153/1996, de 30 de juliol, del Consell, pel qual es regulen les infraccions, el procediment i la competència sancionadora en matèria de defensa de la qualitat agroalimentària.  
En virtut d'això, i a proposta del conseller d'Agricultura, Pesca i Alimentació, el Consell   
ACORDA  
Imposar a l'entitat Olis del Túria, SA, una sanció econòmica consistent en una multa de 75.311 euros, per haver comés diverses infraccions molt greus en matèria de defensa de la qualitat agroalimentària, tipificades en l'article 16.c) de la Llei 12/1994, de 28 de desembre, de la Generalitat.  
Contra el present acord, que posa fi a la via administrativa, es podrà interposar, potestativament, recurs de reposició davant del Consell, en el termini d'un mes comptat des de l'endemà de la notificació d'este acord, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la notificació del present acord, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es crega oportuna.  
Valencia, 23 de febrer de 2007  
El vicepresident i secretari del Consell,  
VÍCTOR CAMPOS GUINOT